stanford-oval/wikipedia huggingface dataset:
Soutu ja suomalaiset
Historiaa

Vanhin edelleen järjestettävä suomalainen soutukilpailu on Turussa pidettävä Aurasoutu, joka järjestettiin ensimmäisen kerran vuonna 1927.
Suomalaiset ovat saavuttaneet soudussa yhteensä seitsemän olympiamitalia, joista kolme on kultaisia. 1950-luvulla suomalaiset soutivat olympiamitaleja erityisesti neloskilpailuista. Pertti Karppinen sai peräti kolme kultaa vuosien 1976, 1980 ja 1984 olympialaisissa, ja nämä ovat edelleen Suomen ainoat kultamitalit lajista. Karppinen sai myös useita mitaleja MM-kisoista. Kun hän oli lopettanut uransa, suomalainen soutu vietti hiljaiseloa, kunnes 24 vuoden tauon jälkeen Minna Nieminen ja Sanna Stén palauttivat Suomen olympiamitalikantaan hopeamitalilla 2000 metrin kevyen pariairokaksikon kilpailussa Pekingin olympialaisissa 2008 .
Soutu on toiminut myös joidenkin suomalaisten hiihtäjien sivulajina varsinkin 1950- 1960-luvuilla. Muun muassa Jorma Kortelainen ja Väinö Huhtala olivat tunnettuja sekä soudussa että hiihdossa.
Olympialuokkien soutu

Suomessa olympiasoutua voi harrastaa kilpailu- ja harrastemielessä noin 10 seurassa eri puolilla maata. Kotimaassa järjestetään vuosittain Suomen mestaruuskilpailuiden lisäksi useita kansallisia kilpailutapahtumia.  Suomessa on järjestetty soudun maailmanmestaruuskilpailut vuonna 1995 Tampereella Kaukajärven soutustadionilla.
Suomalaisia olympiakilpaveneluokan kilpaseuroja:
Espoon Soutajat ry - Esbo Roddare rf (Espoo)
Helsingin Soutuklubi ry, HSK (Helsinki)
Hämeenlinnan soutajat ry, HmlS (Turenki)
Ikaalisten Soutajat ry (Ikaalinen)
Jämsänjoen Soutuveikot ry, JSV (Jämsänkoski)
Lappeenrannan soutajat ry, LS (Lappeenranta)
Nesteen Soutajat ry, NS (Raisio, Porvoo)
Pargas Roddklubb rf (Parainen)
Soutuseura SMARK ry (Helsingin soutuseurat Akademiska Roddklubben ja Soutumiehet yhdistivät voimansa, 2010)
Sunilan Sisu ry, SuSi (Sunila)
Takon Soutajat ry, TAKO (Tampere)
Turun Akateemiset Soutajat ry, TAS - Åbo Akademiska Roddare rf, ÅAR (Turku)
Turun Soutajat ry, TS - Åbo Roddare rf, ÅR (Turku)
Vuoksen Soutajat ry, VS (Imatra)
Valkeakosken Vesiveikot ry, VVV (Valkeakoski)
Puuvenesoutu

Suomessa järjestetään maailman suurimmaksi mainostettu soututapahtuma, puuveneillä käytävät Sulkavan Suursoudut. Tapahtuma ollaan järjestetty jo 41 kertaa, ja vuonna 2008 siihen osallistui lähes 8 000 soutajaa. Puuvenesoudussa järjestetään myös SM-kilpailuja, joissa kilpaillaan neljässä eri sarjassa, joiden matkat vaihtelevat kahden ja 58 kilometrin välillä.
Suomen menestynein olympialuokkien soutaja Pertti Karppinen vuonna 1980.
Sotapoimulehti

| Sotapoimulehti> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Poimulehdet Alchemilla
Laji::  sergii
Kaksiosainen nimi
 Alchemilla sergii  V.N.Tikhom. 
Synonyymit
 Alchemilla polemochora S.E.Fröhner 
Infobox OKNimi-testi OK: 
Sotapoimulehti (Alchemilla sergii, syn. Alchemilla polemochora) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji.
Sotapoimulehti on monivuotinen ruoho, joka kasvaa 15–40 senttimetriä korkeaksi. Lehtien lapa on piparkakkumaisesti liuskainen, liuskoja on yhdeksän tai 11 kappaletta. Latvakukinto on osittain tiheä. Kukat ovat pieniä ja vihertäviä, niiden perä ja pohjus ovat karvaisia.
Sotapoimulehden alkuperä oli aiemmin tuntematon, sillä saksalaisen Sigurd Erich Fröhnerin vuonna 1981 kuvaama laji Alchemilla polemochora on tunnettu ainoastaan Suomessa tulokaskasvina kasvaneesta kasvista kerätyistä näytteistä. Suomesta löydettyjen sotapoimulehtien on sittemmin todettu olevan erittäin todennäköisesti samaa lajia Keski-Venäjältä vuonna 1972 kuvatun Alchemilla sergii -lajin kanssa. Venäjällä lajin on todettu kasvavan ainakin Nižni Novgorodin ja Marin tasavallan alueella erittäin harvinaisena. Suomessa sotapoimulehteä on löydetty Kuusamosta ja Suomussalmelta kahdelta paikalta, joilla oli talvisodan aikaan neuvostoliittolaisten sotajoukkojen leiripaikat. Sotapoimulehti on siis Suomessa harvinainen sotatulokas.
Aiheesta muualla

Laji.fi: Sotapoimulehti (Alchemilla sergii)
Kasviatlas 2018: Sotapoimulehden (Alchemilla sergii) levinneisyys Suomessa
Soutlampi

| Soutlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Lemi
Koordinaatit:  61°06′09″N, 27°53′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Kotajärveen 
Järvinumero:  14.198.1.007
Mittaustietoja
Pinnankorkeus:  89,1 m  
Pituus:  460 m  
Leveys:  170 m  
Rantaviiva:  1,155 km  
Pinta-ala:  5,431 ha  
Saaria:  ei saaria 
 fiSoutlampi 
Soutlampi  on Etelä-Karjalassa Lemillä Hyvärilän kylän lähellä sijaitseva lampi.
Maantietoa

Lammen pinta-ala on 5,4 hehtaaria, se on 450 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Hakulinjoen valuma-alueeseen (14.198) se kuuluu. Lammen vedenpinnan korkeus on 89,1 metriä mpy.
Solomon Grundy

| Solomon Grundy |
| --- | --- |
Luoja(t):  Alfred Bester Paul Reinman
Kustantamo:  DC Comics
Ensiesiintyminen:  All-American Comics nro 61 (lokakuu 1944)
Henkilötiedot
Oikea nimi:  Cyrus Gold
Status:  Aktiivinen
Ryhmäsidokset:  Injustice League
Solomon Grundy on DC Comics -kustantamon sarjakuvissa esiintyvä superroisto. Alfred Besterin ja Paul Reinmanin luoma hahmo esiintyi ensimmäisen kerran vuonna 1944 All-American Comics -sarjakuvalehden numerossa 61. Hahmon nimi on peräisin vanhasta englantilaisesta lastenlorusta.
Sarjakuvissa

Solomon Grundy on yli-inhimilliset voimat omaava zombie, joka oli alun perin gangsteri nimeltään Cyrus Gold, joka tapettiin ja heitettiin suolle. Hän kuitenkin heräsi mystisesti henkiin zombiena, mutta ei muistanut entisestä elämästään mitään. Ensimmäiset kohtaamansa ihmiset, kaksi karannutta rikollista, Grundy tappoi ja varasti heidän vaatteensa. Grundy on toiminut pääosin Vihreän Lyhdyn vihollisena, mutta on ollut myös useiden muiden DC Comicsin sankareiden vihollisena, joista mainittakoon Teräsmies ja Batman. Grundy ei ole kovin älykäs, joten hän toimii yleensä jonkun alaisuudessa tai ryhmässä. Hän työskentelee myös yksin, mutta usein rikokset rajoittuvat pankkiryöstöihin. Kun Grundy luuli tappaneensa Vihreän Lyhdyn ensimmäisen taistelunsa jälkeen, hän näki vihreän välähdyksen. Hän piti siitä ja aloitti murha-aallon toivoen näkevänsä välähdyksen aina, kun tappaa jonkun.
Sarjakuvissa > The New 52

The New 52 -sarjakuvissa Solomon Grundy on Vihreä Lyhty Alan Scottin vihollinen. Hän työskenteli teurastamolla 1898. Tuolloin hänen työnjohtaja raiskasi vaimonsa, joka teki pian itsemurhan. Työnjohtaja laittoi työntekijänsä syöttämään ruumiin osat krokotiileille piilotellakseen todistusaineistoa. Grundy ei pitänyt tästä ja raivostui. Hän tappoi työnjohtajansa ja kaikki teurastamolla olleet työntekijät. Grundy teki lopulta itsemurhan.
Grundyn palattua takaisin maan päälle hän muun muassa hyökkäsi Washington DC:hen saadakseen arkkivihollisensa Alan Scottin huomion. Hän joutui kuitenkin sitä vastoin taistelemaan Atomia vastaan.
Muissa medioissa > Animaatio > Superystävät

Grundy esiintyi vuonna 1978 Superystävissä, jossa hahmon äänenä toimi Jimmy Weldon. Grundy oli yksi Lex Luthorin alaisista johtamassa Tuomion Legioonassa. Grundy oli sarjakuvaansa nähden älykkäämpi versio.
Muissa medioissa > Animaatio > Superman/Batman: Public Enemies

Grundylla oli pieni rooli elokuvassa Superman/Batman: Public Enemies, jossa hahmon äänenä oli Corey Burton. Elokuvassa Grundy oli Gorilla Groddin mielenhallinnassa ja yritti hukuttaa Batmanin hengiltä.
Muissa medioissa > Animaatio > Batman: The Long Halloween

Solomon Grundy esiintyi pienessä roolissa animaatioelokuvassa Batman: The Long Halloween, jossa häntä ääninäytteli Fred Tatasciore.
Muissa medioissa > Animaatio > Catwoman: Hunted

Solomon Grundylla oli pieni rooli animaatioelokuvassa Catwoman: Hunted, jossa häntä ääninäytteli Steve Blum.
Muissa medioissa > Televisiossa

Televisiosarjassa Gotham Solomon Grundy tunnettiin Butch Gilzean nimisenä konnana, joka kuoli ja herätettiin henkiin zombiena. Sarjassa häntä esitti Drew Powell.
Televisiosarjassa Arrow Cyrus Goldia, josta tuli Solomon Grundy esitti Graham Shiels.
Solomon Grundy esiintyi myös CGI-muodossa televisiosarjan Stargirl ensimmäisellä ja toisella kaudella.
Muissa medioissa > Videopelit

Solomon Grundy esiintyy vuonna 2010 DC Universe Online -pelissä, jossa se ei ole pelattavana hahmona.
Solomon Grundy oli myös pienessä osassa vuoden 2012 Batman: Arkham City -videopelissä.
Solomon Grundy on pelattavana hahmona vuoden 2013 Injustice: Gods Among Us -tappelupelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2002–2003 | Mark Hamill | Justice League |  |  |
| 2004 | Bruce Timm | Justice League Unlimited |  |  |
| 2005 | Kevin Grevioux | Batman |  |  |
| 2009 | Corey Burton |  | Superman/Batman: Public Enemies |  |
| 2009–2011 | Diedrich Bader | Batman – pelottomat |  |  |
| 2011 | John DeSantis | Smallville |  |  |
| 2011 | David Jennison |  |  | DC Universe Online |
| 2011–2014 | Fred Tatasciore |  |  | Batman: Arkham City Injustice: Gods Among Us Batman: Arkham Origins – Blackgate Lego Batman 3: Beyond Gotham |
| 2014 | Kevin Michael Richardson |  | JLA Adventures: Trapped in Time |  |
Tampereen Esikoislestadiolaisten rukoushuone

| Tampereen Esikoislestadiolaisten rukoushuone |
| --- | --- |

Sijainti:  Kurjentaival 22, Viinikka, Tampere
Koordinaatit:  61°29′10.6″N, 023°47′00.6″E
Seurakunta:  Esikoislestadiolaiset
Materiaali:  kivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tampereen Esikoislestadiolaisten rukoushuone on esikoislestadiolaisen herätysliikkeen kirkkorakennus, joka sijaitsee Tampereen Viinikan kaupunginosassa. Se on Tampereen Eteläisen seurakunnan Viinikan kirkon välittömässä läheisyydessä.
Syötäväksi kasvatetut

| Syötäväksi kasvatetut – miten ruokasi eli elämänsä |
| --- | --- |

Kirjailija:  Elina Lappalainen
Kansitaiteilija:  Timo Mänttäri
Genre:  tietokirja
Kustantaja:  Atena Kustannus
Julkaistu:  2012
Sivumäärä:  355
ISBN:  9789517968430
Löydä lisää kirjojaKirjallisuuden teemasivulta
Syötäväksi kasvatetut – miten ruokasi eli elämänsä on Elina Lappalaisen kirjoittama tietokirja suomalaisesta kotieläintuotannosta. Kirja voitti vuoden 2012 Tieto-Finlandia- ja Kanava-palkinnot.
Tieto-Finlandian saajan valinnut toimittaja Janne Virkkunen kutsui kirjaa tasapainoiseksi ja puolueettomaksi raportoinniksi tuotanto-oloista, joissa eläimet elävät.
Sisältö

Kirjassa käsitellään omissa osioissaan kanojen, broilereiden, sikojen ja lehmien tuotanto-olosuhteita. Alussa Lappalainen perustelee, miksi tuotantoeläinten hyvinvoinnista pitäisi välittää. Lopussa on kappaleet, joissa käsitellään suomalaista maatilaa sekä suojelua, valvontaa ja yritysvastuuta.
Kirja sisältää myös kuvamateriaalia tuotannosta. Lappalainen ei kuitenkaan päässyt kaikkialle kameran kanssa: esimerkiksi Atria suostui vain yhtiön valitsemaan kuvaajaan broilerikasvattamossa.
Aiheesta muualla

Kirjan verkkosivusto (Arkistoitu – Internet Archive)
Teyateyaneng

| Teyateyaneng |
| --- | --- |
 Teyateyaneng
 Koordinaatit: 29°9′S, 27°45′E 
Valtio:   Lesotho
Alue:  Berea
Väkiluku (2021):  28 412
Aikavyöhyke:  UTC+2
Infobox OKVirheellinen NIMI-arvo: 
Teyateyaneng on kaupunki Lesothon pohjoisosassa, Berean alueella. Se on myös alueen pääkaupunki. Vuonna 2021 kaupungissa asui 28 412 asukasta. Kaupunki sijaitsee 31 kilometriä Lesothon pääkaupungista Maserusta koilliseen.
Aiheesta muualla

Kuvia tai muita tiedostoja aiheesta Teyateyaneng Wikimedia Commonsissa
Teyla Emmagan

| Teyla Emmagan |
| --- | --- |

Ensiesiintyminen:  Rising: Part 1
Näyttelijä:  Rachel Luttrell
Henkilötiedot
Rotu:  ihminen (athoslainen)
Sukupuoli:  nainen
Hiusten väri:  punertavanruskeat
Silmien väri:  ruskeat
Arvo:  athoslaisten johtaja
Syntymäpaikka:  Athos-planeetta
Infobox OKNimi-testi OK: 
Teyla Emmagan on fiktiivinen hahmo scifi-sarjassa Stargate Atlantis. Häntä näyttelee Rachel Luttrell.
John Sheppard joukkueineen tutustui Teylaan ensimmäisen kerran tämän kotiplaneetalla Athosilla. Teyla oli athoslaisten johtaja ja hänen kauttaan tau'rit kuulivat myös ensi kerran wraitheista. Wraithit hyökkäsivät Athos-planeetalle, jolloin niin athoslaisia kuin tau'rejakin jäi näiden vangeiksi, näiden joukossa Teyla. Sheppard lähti pelastamaan vankeja uuden joukkueen kanssa, ja he onnistuivatkin palauttamaan lähes kaikki vangit wraithien emoaluksesta Teyla mukaan lukien. Samalla he kuitenkin herättivät aluksessa asuneet wraithit, mistä aiheutuneen ketjureaktion vuoksi wraithit koko Pegasus-galaksissa aktivoituivat. Athoslaiset siirrettiin omalta planeetaltaan Lantia-planeetalle, koska wraithien heräämisen jälkeen Athosissa oli liian vaarallista asua. Samalla Teyla liittyi Sheppardin joukkueeseen.
Teyla on lempeä, oikeudenmukainen ja diplomaattinen nainen, joka toimii joukkueessa usein omanatuntona ja järjen äänenä. Toisaalta hän on vahva persoona ja toisinaan itsepäinenkin. Hän on myös erinomainen taistelulajien osaaja.
Teylalla on sukuperintönä kulkenut kyky aistia lähellä olevien wraithien läsnäolo. Tohtori Beckett vahvisti tämän johtuvan siitä, että Teylan esi-isä oli joidenkin muiden athoslaisten tavoin otettu muinoin wraithien vangiksi. Wraith oli tehnyt näillä tieteellisiä kokeita korvaten näiden DNA:n osittain wraithien DNA:lla. Tämä aiheutti aluksi kokeiden uhreissa aggressiivista ja skitsofreenista käyttäytymistä, mutta vaikutukset laimenivat sukupolvien myötä, ja Teyla pystyykin elämään ominaisuuden kanssa hyvin.
Aiheesta muualla

Hahmokuvaus GateWorld-sivustolla (Arkistoitu – Internet Archive) (englanniksi)
Teyla Emmagan StargateWikissa (englanniksi)
Stargate Atlantiksen vakiohahmot
Carson Beckett • Ronon Dex • Teyla Emmagan • Aiden Ford • Rodney McKay • John Sheppard • Elizabeth Weir
Tampereen Adventtikirkko

| Tampereen Adventtikirkko |
| --- | --- |
 Tampereen Adventtikirkko elokuussa 2015
Sijainti:  Ilomäentie 5, Pyynikinrinne, Tampere
Koordinaatit:  61°29′51.5″N, 023°44′15.5″E
Seurakunta:  Tampereen Adventtiseurakunta
Materiaali:  kivi
Istumapaikkoja:  noin 500
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tampereen Adventtikirkko on Suomen Adventtikirkon Tampereen seurakunnan käyttämä kirkkorakennus Pyynikinrinteen kaupunginosassa. Adventistien ohella kirkkotilaa käyttää myös Suomen Evankelisluterilaisen Lähetyshiippakunnan Johanneksen seurakunta.
Aiheesta muualla

Tampereen Adventtiseurakunta Facebookissa
Tampereen metodistiseurakunta

| Tampereen metodistiseurakunta |
| --- | --- |
 Tampereen Metodistiseurakunnan kirkko, joka on päätetty myydä.
Suuntautuminen:  Metodismi
Kirkkokunta:  Suomen metodistikirkko
Pastori:  Mika Partanen
Tampereen Metodistiseurakunta on Suomen Metodistikirkon seurakunta Tampereella. Sen pastorina toimii Mika Partanen. Seurakunnan kirkkorakennus Tampereen keskustassa on päätetty myydä, ja seurakunta toimii väistötiloissa Jankassa.
Tampereen Metodistiseurakunnalla on useita eri toimintamuotoja, ja seurakunnan yhteydessä toimii myös kansainvälinen Tampere United Methodist Church.
Tampere maja

Tampere maja, Jaani 4.
Tampere maja on Tampereen kaupungin näyttely- ja kokoustila Tartossa. Siellä on lisäksi ja saunatiloja ja hotellihuoneita. Infokeskus pyrkii edistämään Tarton ja Tampereen välistä kulttuuritoimintaa, ja siellä järjestetään kulttuuritapahtumia.
Tampere maja perustettiin 1997. Kiinteistöä hallitsee 1999 perustettu Tampere Maja -säätiö.
Aiheesta muualla

Tampere majan sivusto (suomeksi) (viroksi) (englanniksi)
Tampere University Press

Tampere University Press (TUP) on vuonna 1994 perustettu tiedekirjakustantaja, joka toimii Tampereen yliopistossa. Kustantamo julkaisee monografioita ja toimitettuja teoksia yhteiskunta- ja kasvatustieteiden sekä humanististen tieteiden aloilta.
Kirjaehdotukset ja käsikirjoitukset ennakkoarvioi TUPin toimitusneuvosto, minkä jälkeen lupaavina pidetyt käsikirjoitukset lähetetään riippumattomille vertaisarvioijille. Kustantamolle on vuonna 2014 myönnetty oikeus käyttää TSV:n vertaisarviointitunnusta.
TUP siirtyi vuoden 2016 alussa Open Access -malliin. Kustantamon julkaisemat kirjat ovat vapaasti saatavilla verkossa ja julkaiseminen on kirjoittajille maksutonta heidän taustaorganisaatiostaan riippumatta.
Aiheesta muualla

TUPin verkkosivut
Directory of Open Access Books
Edition.fi - Suomalaiset monografiat ja kokoomateokset verkossa
Suomen romanialaiset

| Suomen romanialaiset Suomenromanialaiset |
| --- | --- |
Väkiluku:  ~5 200
Kielet:  Romanian kieli Unkarin kieli (vähemmistö)
Uskonnot:  Ortodoksisuus
Sukulaiskansat:  Moldovalaiset, Aromuunit
Suomen romanialaiset ovat Romaniasta Suomeen muuttaneita henkilöitä. Heitä oli vuonna 2020 noin 5 200. Ei ole tietoa, kuinka moni on etnisesti romanialainen, sillä Suomessa ei tilastoida erikseen etnisiä ryhmiä. Romaniassa noin 88,9 prosenttia väestöstä on etnisesti romanialaisia, 6,1 prosenttia unkarilaisia ja 3,0 prosenttia romaneja. Muita pienempiä etnisiä ryhmiä, joita on kutakin vain alle 0,2 prosenttia väestöstä, ovat ukrainalaiset, saksalaiset sekä turkkilaiset.
Historia

Romanian vallankumouksen takia osan romanialaisista oli jätettävä kotinsa ja täten joitakin romanialaisia muutti Suomeen vuonna 1989.
Uskonnon merkitys

Ei ole tietoa, kuinka tärkeässä roolissa suomenromanialaiset pitävät uskontoaan, mutta yhden gallupin mukaan, kun Romaniassa asuvilta kansalaisilta kysyttiin: ”Onko uskonto tärkeä osa jokapäiväistä elämääsi?”, 84 prosenttia vastasi myönteisesti. Vastaavanlaisen gallupin mukaan Suomessa myönteisesti vastanneita oli vain 28 prosenttia.[lähde? ]
Katutoiminta

Etnisesti romanitaustaiset, jotka ovat tulleet Romaniasta, olivat vuosina 2008-2010 tärkeässä roolissa kaduilla tapahtuneista kaupustelusta, soittamisesta sekä kerjäämisestä.
Turvapaikanhaku

Eniten turvapaikanhakijoita Romaniasta on ollut vuonna 2002, jolloin Suomeen haki 596 henkilöä.
Rikollisuus

Rikosepäilyt ovat kasvaneet voimakkaasti vuodesta 2007 eteenpäin.
Tunnettuja suomenromanialaisia

Marius-Daniel "Dives" Balea - Internet-kuuluisuus
Väestönkasvu

Suomen romanialaisten väestönkasvu viiden vuoden välein vuodesta 1990 eteenpäin:
| 1990 | 1995 | 2000 | 2005 | 2010 | 2015 | 2020 |
| --- | --- | --- | --- | --- | --- | --- |
| 153 | 452 | 760 | 1 046 | 1 880 | 3 289 | 5 218 |
Talonmies Willie

| Talonmies Willie |
| --- | --- |

Ensiesiintyminen:  ”Kunnon mies” (2. tuotantokausi)
Ääninäyttelijät:  Dan Castellaneta Jukka Rasila (Suomi)
Henkilötiedot
Sukupuoli:  Mies
Hiukset:  Puolikalju, muuten punaiset
Ikä:  noin 50-vuotias
Ammatti:  Springfieldin ala-asteen talonmies
Tärkeimmät sukulaiset:  Isä ja äiti Serkku haudankaivaja Billy
William MacDougal eli Talonmies Willie (engl. Groundskeeper Willie) on kuvitteellinen hahmo piirrossarjassa Simpsonit. Willien ääninäyttelijänä toimii Dan Castellaneta. Skotlantilaissyntyinen ja voimakkaalla skottiaksentilla puhuva, noin 50-vuotias Willie on Springfieldin ala-asteen talonmies, joka asuu pienessä vajassa koulun takapihalla. Hänen elämänsä siellä on hyvin vaatimatonta ja ankeaa. Willien ensiesiintyminen oli 2. tuotantokauden jaksossa ”Kunnon mies”.
Dan Castellaneta on kertonut matkineensa Willien aksentin kuvitteelliselta skotlantilaiselta kokilta, jota kanadalainen koomikko Dave Thomas esitti sketsisarjassa Second City Television. Castellaneta improvisoi hahmon skotlantilaisuuden, kun häntä pyydettiin tekemään talonmiehen rooli jaksoon ”Kunnon mies”.
Hahmon kuvaus

Williellä on kalju päälaki sekä punaiset hiukset ja parta. Lisäksi hän on Van Houtenin perheen ohella yksi harvoista Simpsonien hahmoista, jolla on kulmakarvat. Willielle on ominaista repiä paitansa riekaleiksi ryhtyessään johonkin raskaaseen työhön. Ilman paitaa hän näyttää aina paljon lihaksikkaammalta kuin normaalisti. Joskus Willie pukeutuu kilttiin, eikä perinteiseen skottitapaan pidä alushousuja sen alla.
Willie on luonteeltaan äreä ja turvautuu helposti nyrkkeihinsä. Hän menettää malttinsa helposti ja latelee suuttuessaan värikkäitä solvauksia ja tappouhkauksia. Hän tuntuu vihaavan useimpia koulun oppilaita, esimiestään rehtori Skinneriä ja monia muitakin ihmisiä. Äreydestään huolimatta Willie on kuitenkin harmiton: hän ei ole toteuttanut uhkauksiaan yhdessäkään jaksossa, Kauhujen talo -jaksoja lukuun ottamatta. Ajoittain Willie on hyväntahtoinen. Hän auttoi innokkaasti pelastamaan Bart Simpsonin syvän kaivon pohjalta 3. kauden jaksossa ”Hätähuuto kaivosta”, ryömi koulun ahtaaseen ilmastointikanavaan pelastaakseen sinne eksyneen Simpsonien koiran Pukin pikku apurin 5. kauden jaksossa ”Ikävä rehtoria” ja auttoi puhdistamaan Homer Simpsonin maineen 6. kauden jaksossa ”Lapsenvahti ja peto”.
Willien silmäterä on Willy-merkkinen punainen traktori, jota hän käyttää työssään koulun pihalla. Se toimii myös ruohonleikkurina. Vapaa-ajallaan Willie harrastaa muun muassa autoissa lemmiskelevien parien salakuvausta videokameralla. Hänellä itsellään ei ole naisystävää, mutta joissain jaksoissa hänen ja ruokalan emäntä Doriksen välillä on ollut jonkinlaista flirttailua.
Willie on todella ylpeä synnyinmaastaan Skotlannista ja puolustaa sitä hanakasti, siitäkin huolimatta, että hänen kuvaustensa perusteella elämä Skotlannin maaseudulla on armotonta ja julmaa.
Willie oli pääroolissa 17. kauden jaksossa ”Herrasmies Willie”, jossa Lisa Simpson otti tiedepäiväprojektikseen tehdä Williesta salonkikelpoinen. Lisa onnistuu tehtävässään, mutta Willie alkaa kuitenkin kaivata vanhaa minäänsä ja palaa entiselleen.
Willie on ollut kihloissa lastenhoitaja Saija Poppasen kanssa, mutta sokea Saija jätti Willien saatuaan näkönsä takaisin. Willien arkkivihollinen on irlantilaissyntyinen talonmies Seamus.
Perhe

Willien perheestä on tiedossa joitakin yksityiskohtia. 4. kauden jaksossa ”Rakastan Lisaa” Willie kertoo, että hänen isänsä hirtettiin sikavarkaudesta ja 6. kauden jaksossa ”Kuka ampui johtajan?”, että hänen isänsä ruumis heitettiin suohon tavallisten hautajaisten sijaan. 15. kauden jaksossa ”Julkea takapuoli” Willie kertoo äitinsä työskentelevän glasgowilaisessa kahvilassa. Sarjassa on myös kerrottu että Willien äiti kuoli haggiksensyöntikilpailussa. 10. kauden jaksossa ”Ei voi ostaa rakkautta” hän kuitenkin tapaa vanhempansa Skotlannissa, missä he pitävät tavernaa.
Williellä on myös Springfieldissä asuva serkku Billie. Hän on haudankaivaja, joka on tehnyt työtään 30 vuotta, haudaten useita ihmisiä elävältä.